**З А П О В Е Д**



На основание чл. 9, ал. 5, чл. 26, ал. 7, т. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), във връзка с § 70 от Преходни и заключителни разпоредби към Закона за изменени и допълнение на Закона за управление на средствата от Европейските структурни и инвестиционни фондове (Обн. ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г. и Заповед № РД09-476 от 02.05.2024 г. на министъра на земеделието и храните, както и одобрен доклад № ………………….на директора на дирекция „Развитие на селските райони“

**НА Р Е Ж Д А М:**

І. Изменям Заповед № РД 09-79 от 09.02.2018 г., изменена и допълнена със Заповед № РД 09-186 от 26.02.2018 г., Заповед № 09-893 от 16.09.2019 г., Заповед № РД 09-649 от 25.06.2021 г., Заповед № РД 09-767 от 29.07.2021 г., Заповед № РД 09-944 от 15.09.2021 г. и Заповед № РД09-225/06.03.2023 г. на заместник-министъра на земеделието и ръководител на Управляващия орган на Програма за развитие на селските райони ПРСР 2014 – 2020 г., както следва:

1. В Приложение № 1 „Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001-4.001 по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони за периода 2014-2020 г.“, в Раздел 27 „Допълнителна информация:“, в т. 16 се създава изречение второ: „Съответствие с критерий за подбор 6.3. "Проекти от кандидати, които към момента на кандидатстване извършват дейност" се счита за изпълнено и когато ползвателят е запазил съответния брой съществуващи работни места спрямо годината, предхождаща подаването на заявка за плащане, и е създал определения брой нови работни места“;

2. В Приложение № 2 „Условията за изпълнение на одобрени проекти по процедура чрез подбор № BG06RDNP001-4.001 по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони за периода 2014-2020 г.“ се правят следните изменения и допълнения:

2.1. в глава А „Техническо изпълнение на проектите“:

2.1.1. в раздел I „Срок за изпълнение на одобрения проект и мониторингов период“ се създава т. 4.3:

„4.3. В случаите по подточка 10.4.1 в т. 2 „Ангажименти и други задължения на бенефициентите“, на раздел II „Критерии за допустимост, ангажименти и други задължения на бенефициентите“ сроковете за поддържане съответствие с критерия за подбор по т. 4.1 и 4.2 се удължават с две години.“

2.1.2. в раздел II „Критерии за допустимост, ангажименти и други задължения на бенефициентите“, в т. 2 „Ангажименти и други задължения на бенефициентите“, се създава подточка 10.4.1:

„10.4.1. В случаите по т. 10.4, съответствие с критерий за подбор 6.3. "Проекти от кандидати, които към момента на кандидатстване извършват дейност" се счита за изпълнено и когато ползвателят е запазил съответния брой съществуващи работни места спрямо годината, предхождаща подаването на заявка за плащане, и е създал определения брой нови работни места“.

2.2. в Приложение № 9 „Административен договор“, в чл. 17 се създава ал. 14 със следния текст:

„(14) В случаите по ал. 10, съответствие с критерий за подбор 6.3. "Проекти от кандидати, които към момента на кандидатстване извършват дейност" се счита за изпълнено и когато ползвателят е запазил съответния брой съществуващи работни места спрямо годината, предхождаща подаването на заявка за плащане, и е създал определения брой нови работни места.“

ІІ. Настоящата заповед и променените с нея документи да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието и храните.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието и храните.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРОГРАМА ЗА РАЗВИТИЕ НА**

**СЕЛСКИТЕ РАЙОНИ 2014-2020 Г.:**

